open-index/open-wikipedia-markdown huggingface dataset:
Niseti wa Trier

.]]
**Niseti wa Trier** (pia: **Nicetius**, **Nicetus**, **Nicet** au **Nizier**; Auvergne, leo nchini Ufaransa, 525 hivi - 566 hivi) alikuwa askofu muhimu zaidi wa mji huo, leo nchini Ujerumani, akieneza kazi yake hadi Konstantinopoli.

Gregori wa Tours anamsifu hasa kwa mahubiri yake yenye nguvu, kwa mafundisho yake yenye msimamo na kwa maonyo yake makali  yaliyomfanya mfalme Klotari I ampeleke uhamishoni.

Tangu kale anaheshimiwa na Kanisa Katoliki na Waorthodoksi kama mtakatifu.

Sikukuu yake huadhimishwa tarehe 1 Oktoba . 

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:Watakatifu wa Ujerumani
Jeradi Edwards

wa Oaten Hill (Robert Wilcox, Gerard Edwardes, Christopher Buxton na Robert Widmerpool).]]
**Jeradi Edwards** (pia alijiita: **Edward Campion**; Ludlow, Shropshire, 1552 – Canterbury, 1 Oktoba 1588) alikuwa padri kutoka Uingereza.

Baada ya kupewa upadrisho huko Ufaransa (1587), alirudi nchini ili kufanya utume kwa siri ila alikamatwa na, baada ya kufungwa gerezani muda mrefu, hatimaye alinyongwa pamoja na mapadri wenzake Robati Wilcox na Kristofa Buxton na mlei Robati Widmerpool aliyesaidia utume kama huo wakati wa dhuluma ya malkia Elisabeti I. 

Alitangazwa mwenye heri na Papa Pius XI mwaka 1929 na mtakatifu na Papa Paulo VI mwaka 1976.

Sikukuu yake huadhimishwa na Wakatoliki tarehe 1 Oktoba.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Eleuteri wa Nikomedia

**Eleuteri wa Nikomedia** (karne ya 3 - Nikomedia, mkoa wa Bitinia, leo Izmit, nchini Uturuki, 303) alikuwa Mkristo wa Dola la Roma aliyeuawa kwa ajili ya imani yake .

Tangu kale anaheshimiwa kama mtakatifu mfiadini. 

Sikukuu yake huadhimishwa tarehe 2 Oktoba.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo
* saints.sqpn.com
* St. Eleutherius - Saints & Angels - Catholic Online

Jamii:Wafiadini Wakristo
Jamii:Watakatifu wa Uturuki
Theofilo wa Bulgaria

**Theofilo wa Bulgaria** (alifariki 795) alikuwa mmonaki Mkristo ambaye, aliteswa akapelekwa uhamishoni kwa sababu alimpinga kaisari Leo III wa Bizanti, adui wa picha takatifu .

Tangu kale anaheshimiwa na Wakatoliki na Waorthodoksi kama mtakatifu.

Sikukuu yake huadhimishwa tarehe 2 Oktoba.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:waliofariki 795
Jamii:Wamonaki
Apolinari wa Valence

[thumb|Mt. Apolinari katika [dirisha la kioo cha rangi la kanisa kuu la Valence.]]
**Apolinari wa Valence** (Vienne, Ufaransa, 453 hivi – Valence, Drôme, 520 hivi) alikuwa askofu wa mji huo kuanzia mwaka 490 hivi. 

Baba yake, Esiki wa Vienne, alikuwa seneta, halafu askofu wa Vienne, kabla ya mtoto wake mwingine, Avito wa Vienne.

Apolinari alikuwa mwenye ari sana kwa ajili ya haki na maadili akafaulu kurudisha mamlaka na heshima ya Ukristo katika jimbo lake baada ya hilo kubaki muda mrefu bila askofu.

Tangu zamani anaheshimiwa na Wakatoliki na Waorthodoksi kama mtakatifu.

Sikukuu yake inaadhimishwa kila mwaka tarehe 5 Oktoba.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:Waliozaliwa 453
Jamii:Waliofariki 520
Jamii:Maaskofu Wakatoliki
Jamii:Watakatifu wa Ufaransa
Eugenia E. Ravasio

**Eugenia Elisabetta Ravasio** (Capriato San Gervasio, Bergamo, Italia, 4 Septemba 1907 - Anzio, Lazio, 10 Agosti 1990) alikuwa Mkuu wa shirika la Masista Wamisionari wa Mama yetu wa Mitume kuanzia mwaka 1935 hadi mwaka 1947. 

Urithi wake muhimu zaidi ni ujumbe kutoka kwa Mungu Baba Mwenyezi “Baba huwaambia watoto wake", ufunuo pekee ulioletwa na Mungu na kutambuliwa na Kanisa kama mafundisho sahihi, baada ya miaka kumi ya utafiti. Ni jambo muhimu kuwa mnamo mwaka 1932 Baba Mungu alitoa ujumbe huo kwa Mama Eugenia na kuuweka katika Kilatini, lugha ambayo haikujulikana kabisa kwake.

## Maisha 
Mama Eugenia alizaliwa katika familia ya wakulima akapata elimu ya msingi tu, kwa sababu akiwa kijana ugonjwa wa mama yake wa muda mrefu ulimlazimu kubaki nyumbani na kujishughulisha na kazi za nyumbani hivyo kushindwa kwenda shuleni mara nyingi.

Baada ya kufanya kazi ya ufumaji kwa miaka kadhaa katika kiwanda, alijiunga na shirika la masista wamisionari wa Mama yetu wa Mitume, akiwa na miaka 20. Alichaguliwa kama Mama Mkuu wa shirika akiwa na umri wa miaka 27.

Kwa kutambua mchango wake kwa jamii, nchi ya Ufaransa ilimtunuku heshima ya mtumishi bora katika jamii (Couronne Civique) ikiwa ni heshima ya juu katika utumishi wa umma uliotukuka.

## Mafanikio mengine 
Tangu mwanzo wa maisha yake ya kitawa, sista huyo alikuwa amevutia wakurugenzi wake kwa sababu ya uchaji wake Mungu, utii wake, unyenyekevu na na mwenendo mzuri wa mfano.
Wakati wa miaka kumi na mbili ya shughuli za umishonari alianzisha vituo zaidi ya 70 - kila vyao chenye nyumba ya wagonjwa/nyumba ya dawa, shule na kanisa - katika sehemu za mbali zaidi za Afrika, Asia na Ulaya. Aligundua dawa ya kwanza dhidi ya ukoma, iliyotengenezwa kwa kutumia mbegu ya mmea wa kitropiki. Wakati wa kipindi cha 1939-41 alitunga, akaendeleza na kutimiza dhana ya "Jiji la Wenye Ukoma" huko Azopte (Kodivaa ). Hiyo ilikuwa kituo kikubwa, chenye eneo la mita ya mraba 200, kwa ajili ya wa wagonjwa wenye ukoma.

## Ujumbe wa Baba - " Baba huwaambia watoto wake" 
Lengo lake sahihi ni kumwezesha Mungu Baba awe maarufu na aheshimiwe, hasa kwa kuanzisha karamu maalum iliyotarajiwa na Kanisa. Lengo lake Sikukuu hiyo maalum ilikuwa ya kuimarisha, kwa upya mambo ya roho baina ya Wakristo wengi na, licha yake, ya kuwaelekeza mwongozo wa Mungu Mwokozi: "Kila kitu unachomwomba Baba kwa niaba yangu ..." na tena " Utaomba hivyo: 'Baba yetu ...' ”. Isitoshe Sikukuu hiyo ya liturujia kwa kusudi jema Mungu Baba ilikuwa na lengo la kumwinuea macho yetu yule ambaye aliitwa na mtume Mtakatifu Yakobo "Baba wa mianga, ambaye kila kutoa kuliko kwema hushuka kwake ,...". Kwa ajili yake roho zitazoea kuzingatia uzuri wa Mungu na maongozi yake Baba. Wangetambua kwamba maongozi haya ni kweli ya Mungu Utatu Mtakatifu, na kwamba ni kwa sababu ya asili yake ya Kimungu, ya wote wa Utatu Mtakatifu, kwamba Mungu hueneza duniani hazina yake isiyoelezeka ya huruma Yake isiyo na kikomo. Ujumbe hueleza kwamba elimu ya Baba, ni lazima iangaliwe kwa upya, kusomwa kwa bidii na kujaribiwa katika maisha.

## Tanbihi 
Jamii:Mabikira
Jamii:Wanawake wa Italia
Zojak World Wide

**Zojak World Wide** ni huduma ya usambazaji huru wa muziki wa dijiti wa Marekani - iliyoanzishwa mnamo mwaka 2008. *Zojak World Wide* kimsingi inawapa wanamuziki na wamiliki wengine wa haki na fursa ya kusambaza na kuuza au kusambaza muziki wao kupitia wauzaji mkondoni kama iTunes, Deezer, Spotify, Muziki wa Amazon, Google Play, Tidal na wengine. Zojak World Wide pia hutoa huduma za utawala wa kuchapisha muziki, kusaidia waandishi wa nyimbo kusajili nyimbo zao na kukusanya ukuu wa kimataifa.
Jamii:mitandao ya kijamii
Juan Miguel Echevarría

[alt=Juan Miguel Echevarría mnamo mwaka 2017|thumb|Juan Miguel Echevarría mnamo mwaka [2017]]
**Juan Miguel Echevarría Laflé** (alizaliwa 11 Agosti 1998) ni mwanariadha kutoka nchini Kuba ameshiriki kwenye miruko mirefu. Aliiwakilisha nchi yake kwenye michuano ya Dunia 2017, kukosa fainali. Baadae alikuja shinda medali ya dhahabu 2018 kwenye World Indoor Championships kwa alama ya mita 8.46 (27 ft 9 in).

Rekodi yake bora kwenye michuano ni mita 8.68 (28 ft 5+1⁄2 in) michezo ya nje ya Bad Langensalza mwaka 2018 kwenye upepo wa mita kwa sekunde +1.7 (3.8mph) na mita 8.46 (27 ft 9 in) mchezo wa ndani 2018 kule Birmingham. Aliruka mita 8.92(29 ft 3 in) kule Havana tarehe 10 Machi 2019, akisaidiwa na upepo wa kasi ya +3.3 mita kwa sekunde(7.4mph), mbali na rekodi ya taifa ya Kuba ya mita 8.71(28 ft 6+3⁄4 in). Wakati, mruko huu haukubaliki kwenye rekodi ya nchini Kuba sababu ikiwa usaidizi mkubwa utokanao na upepo, ila umetambuliwa kama mruko mrefu kwenye mashindano chini ya vigezo vyovyote kwa takriban miaka 24, na mruko wa tano mrefu kurukwa chini ya vigezo vyovyote kuwahi tokea

## Marejeo 
Jamii:Wanariadha wa Kuba
Jamii:USLW DOM
Giovanna Epis

alt=Epis (katikati, na jina la ukoo kwenye nguo yake).|thumb|Epis (katikati, na jina la ukoo kwenye nguo yake), 2019.
**Giovanna Epis** (alizaliwa 11 Oktoba 1988) ni mwanariadha wa mbio za umbali mrefu kutoka nchi ya Italia, alishindana kwenye michuano ya IAAF World Half Marathon ya mwaka 2018. Alishinda medali ya shaba akiwa na timu ya Italia kwenye michuano ya 2019 European 10,000m Cup jijini London. Mwaka 2019, alishindana kwenye marathoni ya wanawake kwenye michuano ya 2019 World Athletics Championships yaliyofanyika Doha, Qatar. Hakufanikiwa kumaliza mbio hizo. Alishiriki marathoni kwenye Olimpiki ya majira ya joto mwaka 2020

## Marejeo 
Jamii:Wanawake wa Italia
Jamii:Wanamichezo wa Italia
Jamii:USLW DOM
Froilano

[thumb|[Sanamu yake katika kanisa kuu la Lugo.]]
**Froilano** (Lugo, 832 - Leon, 905 hivi) alikuwa askofu wa Leon, nchini Hispania, kuanzia mwaka 900. 

Kabla ya hapo alikuwa mkaapweke, halafu mmisionari katika maeneo ambayo Wakristo waliyakomboa kutoka mikononi mwa Waislamu na mwanzilishi wa monasteri za kiume na za kike katika ari yake kwa ajili ya umonaki. Pia aling'aa kwa ukarimu kwa fukara .

Tangu zamani anaheshimiwa kama mtakatifu.

Sikukuu yake inaadhimishwa kila mwaka tarehe 5 Oktoba.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:Waliozaliwa 832
Jamii:Waliofariki 905
Jamii:Wakaapweke
Jamii:Wamisionari
Jamii:Watawa waanzilishi
Jamii:Maaskofu Wakatoliki
Jamii:Watakatifu wa Hispania
Atilano

[thumb|[Picha yake.]]
**Atilano** (Tarazona, 850 - Zamora, 5 Oktoba 919 hivi) alikuwa askofu wa kwanza wa Zamora, nchini Hispania, kuanzia mwaka 901 hadi 917. 

Kabla ya hapo alikuwa mkaapweke na mmisionari pamoja na Froilano katika maeneo ambayo Wakristo waliyakomboa kutoka mikononi mwa Waislamu .

Tangu zamani anaheshimiwa kama mtakatifu.

Sikukuu yake inaadhimishwa kila mwaka tarehe 5 Oktoba.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:Waliozaliwa 850
Jamii:Waliofariki 919
Jamii:Wakaapweke
Jamii:Wamisionari
Jamii:Maaskofu Wakatoliki
Jamii:Watakatifu wa Hispania
Ana Schaeffer

halisi ya Mt. Ana.]]
**Ana Schaeffer** (Mindelstetten, Bavaria, Ujerumani, 18 Februari 1882 – Mindelstetten, 5 Oktoba 1925), alikuwa mwanamke mwenye karama za pekee katika maisha ya ugonjwa nyumbani akizama katika sala.

Ni kwamba, alipokuwa na umri wa miaka 19, akiwa mfanyakazi wa ndani, alimwagikiwa maji ya moto, tukio lililozidi kuathiri vibaya afya yake; hata hivyo aliishi kwa utulivu katika ufukara, akimtolea Mungu msalaba wa maumivu yake kwa ajili ya wokovu wa watu.

Mwaka 1910 alijikuta ana madonda mwilini kama yale ya Yesu msulubiwa. Pia alipata njozi.

Alitangazwa na Papa Yohane Paulo II kuwa mwenye heri tarehe 7 Machi 1999, halafu Papa Benedikto XVI alimtangaza mtakatifu tarehe 21 Oktoba 2012.

Sikukuu yake huadhimishwa tarehe 5 Oktoba.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Viungo vya nje
*Catholic Online list of saints
*Catholic Saints by patronage topics
*Extensive categorized lists of Catholic Saints
*Sant' Anna Schaffer 
*Saint Anna Schaffer-Mindelstetten-Biography and Relics
Trankwilino Ubiarco

[thumb|[Picha halisi ya Mt. Trankwilino.]]
**Trankwilino Ubiarco** (jina kamili kwa Kihispania **Tranquilino Ubiarco Robles**; Zapotlan el Grande, Jalisco, Mexico, 8 Julai 1899 - Tepatitlan, Jalisco, 5 Oktoba 1928) alikuwa padri wa Kanisa Katoliki nchini Meksiko hadi alipouawa bila kesi wakati wa Vita vya Wakristero.

Kutokana na dhuluma dhidi ya Kanisa, alitundikwa mtini kwa sababu ya kuendelea kwa ari kutimiza majukumu yake ya kichungaji. 

Papa Yohane Paulo II alimtangaza mwenye heri tarehe 22 Novemba 1992 halafu mtakatifu mfiadini tarehe 21 Mei 2000 pamoja na wenzake 24 waliofia dini katika vita hivyo:

Sikukuu yao inaadhimishwa kila tarehe 21 Mei ila ya kwake mwenyewe ni tarehe ya kifodini chake.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Viungo vya nje
* Homily of Pope John Paul II from Canonization Mass
Tambarare ya Ulaya ya Mashariki

**Tambarare ya Ulaya ya Mashariki** inaenea katika Ulaya ya Mashariki, hasa katika Urusi.  Inaanza takribani kwenye longitudo ya nyuzi 26 ikielekea upande wa mashariki.

Tambarare hiyo inajumuisha mabeseni ya mito Dnepr, Oka, Don na Volga. Upande wa kusini mpaka uko kwenye safu za milima za Kaukazi na Krimea. 

Upande wa magharibi inaendelea katika Tambarare ya Ulaya Kaskazini ilhali zote ni sehemu za Tambarare ya Ulaya *(European Plain)* katika Uholanzi, Ujerumani hadi kaskazini-mashariki mwa Polandi). Ndiyo sehemu kubwa ya Ulaya isiyo na milima. 
right|thumb|300x300px|Tambarare ya Ulaya ya Mashariki.
Nyanda za chini za Ulaya Mashariki zinajumuisha nchi za Kibalti, Belarusi, Ukraine, Moldova, Romania na sehemu ya Ulaya ya Urusi. 

Eneo lote ni takriban kilometa mraba milioni 4 likiwa kwa wastani mita 170 juu ya UB.

## Tanbihi
## Marejeo 
** East European Plain at *Ukrainian Soviet Encyclopedia*
** East European Plain at *Great Soviet Encyclopedia*

## Viungo vya nje 
Jamii:Jiografia ya Ulaya
Jamii:jiografia ya Urusi
Jamii:jiografia ya Ukraina
Jamii:jiografia ya Belarus
Jamii:jiografia ya Moldova
Jamii:jiografia ya Estonia
Jamii:jiografia ya Latvia
Jamii:jiografia ya Lituanya
Jamii:jiografia ya Romania
Nyarubanda

**Nyarubanda** ni kata ya Wilaya ya Kigoma Vijijini katika Mkoa wa Kigoma, Tanzania. 

Katika sensa ya mwaka 2022 wakazi wa kata walihesabiwa kuwa 18,717 .

## Marejeo
Jamii:Wilaya ya Kigoma Vijijini
Jamii:kata za Mkoa wa Kigoma
Nadia Eke

thumb|Nadia Eke akiruka katika mashindano ya dunia IAAF huko Madrid 2017.
**Nadia Eke** (alizaliwa Accra, 11 Januari 1993 ) ni mwanariadha wa kuruka mitupo ya juu kutoka nchini Ghana.

## Elimu 
Eke alihitimu elimu yake kutoka Chuo Kikuu cha Columbia mnamo mwaka 2015.

## Kazi 
Mnamo mwaka  2014,alimaliza akiwa nafasi ya kumi katika michezo ya Jumuia ya Madola  Glasgow, alishinda Medali ya Fedha katika mashindano ya Afrika  IAAF ya bara na kushika nafasi ya 11 huko Marrakech.

Pia alishinda medali ya shaba katika michezo ya Afrika nchini kongo Brazzaville 2015.Mnamo  2016,alikuwa  mshindi wa Mashindano ya Riadha ya Afrika.

Alifuzu kuiwakilisha nchi yake ya ghana katika michezo ya Olimpiki ya majira ya joto ya mwaka 2020 katika kipengele cha wasichana wanaoshiriki michezo ya kuruka  mitupo ya juu.

## Marejeo
Jamii:Waliozaliwa 1993
Jamii:Watu wa Ghana
Jamii:USLW DOM
Yassine El Fathaoui

**Yassine El Fathaoui** (alizaliwa 23 Machi 1982) ni mzaliwa wa Moroko lakini anashiriki mbio ndefu za Italia, na alikuwa sehemu ya timu ya riadha ya Italia kwa michezo ya Olimpiki ya Tokyo 2020. Alimaliza katika mbio za  marathon.

## Marejeo
Jamii:Waliozaliwa 1982
Jamii:Wanamichezo wa Italia
Jamii:USLW DOM
Karamba Diaby

**Karamba Diaby** (amezaliwa 27 Novemba 1961 ) ni mwanakemia Mjerumani mzaliwa wa Senegal na mwanasiasa wa chama cha SPD aliyechaguliwa mbunge wa Bunge la Shirikisho *(Bundestag)* tangu mwaka 2013. 

## Maisha ya awali na elimu 
Diaby alikulia huko Marsassoum nchini Senegal. Alikuwa mtoto mdogo kati ya wanne; alilelewa na dada yake baada ya kuwa yatima akiwa na umri wa miaka 7.  Baada ya kuhitimu kwenye Chuo Kikuu cha Cheikh Anta Diop, aliondoka Senegal kusoma kemia huko Ujerumani Mashariki alipopokea diploma yake 1991. Alibaki Ujerumani katika kipindi cha maungano wa Ujerumani ya Mashariki na Magharibi wa mwaka 1991. Mnamo 1996 alipata pata shahada ya uzamivu . Baadaye alianza kujihusisha na harakati za kisiasa na kijamii na kwenye mwaka 2009 alijiunga na Chama cha Kijamaa-Kidemokrasia cha Ujerumani (SPD). Mwaka uleule alichaguliwa kama diwani katika halmashauri ya mji wa Halle (Saale), Saxonia-Anhalt. 

Mnamo Septemba 22, 2013, Diaby alichaguliwa kuwa mbunge wa kitaifa kupitia orodha ya kijimbo ya SPD katika Saksonia-Anhalt.  

Diaby alikuwa mmoja wa wabunge wawili wenye asili ya Kiafrika katika bunge Ujerumani, pamoja na Charles M. Huber (aliyezaliwa na baba wa Senegal na mama wa Ujerumani), mbunge wa Chama cha CDU. 

Diaby alirudishwa bungeni mwaka 2017 kupitia orodha ya kijimbo ya SPD. Alikuwa naibu mwenyekiti wa Kamati ya Haki za Binadamu na Misaada ya Kihisani na kama mjumbe kamili wa Kamati ya Elimu, Utafiti na Tathmini ya Teknolojia.  

Mbali na majukumu yake ya kikamati, Diaby ni naibu mwenyekiti wa Kikundi cha Mahusiano ya Kirafiki na bunge za Nchi za Lugha ya Kifaransa za Afrika Magharibi na Kati (Guinea ya Ikweta, Benin, Burkina Faso, Cote d'Ivoire, Gabon, Guinea, Kamerun, Jamhuri ya Kongo, Mali, Niger, Senegal, Togo, Chad, Jamhuri ya Afrika ya Kati). Tangu 2019, amekuwa mwanachama wa ujumbe wa Ujerumani kwa Mkutano wa Wabunge wa Ufaransa na Ujerumani.  Yeye pia ni sehemu ya Mtandao wa Wabunge wa Elie Wiesel wa Kuzuia Mauaji ya Kimbari na Kikatili na dhidi ya Kukanushwa kwa Mauaji ya Kimbari.  Mnamo mwaka wa 2020, alianzisha kikundi cha wabunge wa vyama tofauti kinachofanya kazi juu ya kukubali watu walio tofauti na wengi katika jamii *(diversity)* na kupinga ubaguzi wa rangi. 

Ofisi ya Diaby mjini Halle ilipigwa risasi mnamo 15 Januari 2020. 

Katika uchaguzi mkuu wa mwaka 2021 alirudishwa bungeni, akishinda mara ya kwanza moja kwa moja jimbo la uchaguzi wa Halle baada ya kupata asilimia 28.8.

## Maisha binafsi
Diabi alioa mke Mjerumani Ute na kuzaa naye watoto watatu. Anapenda kulima bustani yake, baada ya kuandika tasnia yake ya PhD kuhusu kemia kwenye bustani za mjini na kujiunga na shirika la wanabustani wadogo huko Halle.

## Marejeo 
## Tovuti za Nje
Dr. Diaby kwenye tovuti ya Facebook
Tovuti rasmi ya Dr Diaby (Kiingereza)
*Tovuti rasmi ya Dr. Diaby (Kijerumani)
Jamii:Waliozaliwa 1961
Jamii:Watu walio hai
Jamii:Wanasiasa wa SPD
Jamii:Watu wa Senegal
Jamii:Wanakemia wa Ujerumani
Daniel Ebenyo

thumbnail|right|200px|Daniel Simiu Ebenyo

**Daniel Simiu Ebenyo** (alizaliwa 18 Septemba 1995) ni mwanariadha wa mbio za kati kutoka nchini Kenya.

Alitoka Baragoi, kaunti ya Samburu, baada ya kumpoteza baba yake katika maisha yake ya awali katika ajali aliyoipata akiwa na mifugo yao, alilelewa na mama yake na baadae bibi yake.Alitokea na kusema kuwa ni kilomita 24 kila siku kutoka nyumbani kwenda shuleni,shule ya sekondari ya  Aiyam ndiko kuliko mfanya kuwa mwanariadha mzuri hivi sasa,kwa kuwa njia aliyokuwa akipita kuelekea shule ilikuwa mbaya na hatari hivyo ilimfanya kuweza kutembea umbali huo mrefu kwa muda mfupi akitoka asubuhi ili kuweza kuwahi vipindi vyake vya shuleni.

Alimaliza katika nafasi ya pili katika majaribio ya mashindano ya dunia ya kitaifa ya Kenya 2019. Japokuwa alishindwa kumaliza mashindano yale, kwakua alishindwa kuwa na vigezo vya Riadha kutoka shirika la riadha liitwalo  Athletes Integrity Unit (AIU).Simiyu alipitia majaribio ya kuweza kujiunga na mashindano mara kadhaa lakini alishindwa kupita katika vigezo vikuu vitatu ambavyo ni vya lazima kuvifikia mchezaji yeyote kabla ya kuanza mashindano hayo,ikiwemo kipimo cha mkojo na damu. Simiyu ali lilaumu shirika la riadha la kenya kwa kuto kumtaarifu mapema kuhusu vigezo hivyo kabla ya yeye kusaini majaribio hayo. Alivunjika moyo sana na kutishia kuacha mashindano hayo,na kwenda kujiunga na mashindano ya magari,na alishinda Safaricom Kisii ya kilomita 10 katika muda wa dakika 29:16.71 ,na pia kilomita 10 katika mashindano ya  Nairobi Marathon katika rekodi ya muda wa dakika  28:23.

Alianza msimu wake wa mwaka 2021 na ushindi wa elite-only San Silvestre Vallecana  wa kilomita 10 nchini hispania mnamo tarehe 3 ya  Januari.

## Marejeo 
Jamii:Waliozaliwa  1995
Jamii:Wanariadha wa Kenya
Jamii:USLW DOM
Crystal Emmanuel

thumb|Crystal Emmanuel akiwa katika olimpiki mwaka 2016
**Crystal Emmanuel** (alizaliwa Novemba 27, 1991) ni mwanariadha wa mbio fupi kutoka Kanada ambaye ni mzoefu wa mbio za mita 200. Ni mshindi katika mashindano yote ya mbio za mita 100 na 200 mnamo Julai ya mwaka 2018. Crystal pia anashikilia rekodi ya mita 200 ya Kanada. Alishiriki mashindano haya mnamo mwaka 2012, 2016  2020 ya olimpiki kwa majira ya joto,lakini alitolewa nusu fainali.Katika mashindano ya  2013 ya dunia ya Riadha,alitolewa katika vuguvugu la kupitwa kwakushindwa katika njia nyembamba.

Mama yake Rosalind Emmanuel alishindana kimataifa kuiwakilisha Barbados katika riadha katika miaka ya 1980.

## Marejeo 
Jamii:Waliozaliwa 1991
Jamii:Wanariadha wa Kanada
Jamii:USLW DOM
Masaki Ejima

thumbnail|right|200px|Masaki Ejima
**Masaki Ejima** (江島 雅紀, *Ejima Masaki*, alizaliwa 6 Machi 1999) ni mwanariadha wa Japani aliyejikita sana na mchezo wa kujirusha juu kwa kutuMia fimbo nyembamba na inayonesa kutoka upande mmoja kwenda wa pili. AliiwakilIsha nchi yake kwenye mashindano ya dunia ya mwaka 2019 bila ya kupitia kwenye fainali. Mnamo mwaka 2018 alishinda medali ya shaba katika michuano ya dunia chini ya miaka 20 mjIni Tampere.

Baadhi ya rekodi zake bora ni ile ya mita 5.71 ya nje (Kisarazu 2019) na ya mita 5.50 ya ndani (Pajulahti 2017).

## Mashindano ya kimataifa 
## Marejeo 
Jamii:USLW DOM
Jamii:Waliozaliwa 1999
Jamii:Wanariadha wa Japani
Jamal Abdelmaji Eisa Mohammed

**Jamal Abdelmaji Eisa Mohammed** (alizaliwa 25 Agosti 1993) ni mwanariadha kutoka Sudani anayeshindana kimataifa kwenye mbio ya mita 5,000 na 10,000. Mohammed alikuwa ni miongoni mwa wanariadha 29 kutoka kwenye taaluma  12,ambao walishiriki kuliwakilisha shirika la  Timu ya Olimpiki ya Wakimbizi katika  Tokyo Olimpiki ya 2020.

Mwaka 2003, alipokuwa na umri wa miaka 10, wafuasi wa Janjaweed walikichoma kijiji chao na kuwauwa watu 97, akiwemo baba yake.Mnamo mwaka 2010 alikimbia machafuko ya nchini Sudani ya kivita mjini Darfur akiwa na umri wa miaka 17,na alitumia siku tatu kuvuka jangwa la Sinai kutoka misri kuelekea Israeli kwa miguu ambapo ndipo alipopatiwa msaada kama mkimbizi. Alipata ajira mjini Tel-Aviv na kujiunga na klabu ya riadha ya The Alley Runners mnamo 2014. Alimaliza nafasi ya 40 kwenye Mabingwa wa vilabu Ulaya  2017, wa 30 mnamo 2018 na wa  22 mwaka 2019 kwenye usaili wa tarehe 3 Februari Albufeira, ureno.

## Marejeo 
Jamii:USLW DOM
Jamii:Waliozaliwa 1993
Jamii:Wanariadha wa Sudan
Neele Eckhardt

[alt=Neele Eckhardt mnamo mwaka 2018|thumb|Neele Eckhardt mnamo mwaka [2018]]
**Neele Eckhardt** (alizaliwa 2 Julai 1992) ni Mjerumani anayeshiriki mchezo wa kuruka juu kutoka sehemu maalumu ya kuanzia. Alishiriki kwenye Mashindano ya dunia katika Riadha ya wasichana warukao juu mwaka 2017.

## Marejeo 
Jamii:Waliozaliwa 1992
Jamii:Wanariadha wa Ujerumani
Jamii:USLW DOM
Alexandra Emilianov

**Alexandra “Sasha” Emilianov** (alizaliwa Septemba 19 1999) ni msichana mzaliwa wa Moldova, mrusha visahani, ambaye alishinda medali ya dhahabu mnamo mwaka 2015 katika Mashindano ya Dunia ya Vijana, na Mashindano ya IAAF ya Dunia kwa wenye umri wa chini ya miaka 20 mwaka 2018. 

## Marejeo 
Jamii:Waliozaliwa 1999
Jamii:Wanariadha wa Moldova
Jamii:USLW DOM
Amed Elna

**Amed Elna** (alizaliwa 21 Disemba 1999) ni mwanariadha wa Olimpiki kutoka Komoro.

## Maisha binafsi 
Elna amesomea sheria katika Chuo kikuu cha Sorbonne, Paris.

## Maisha ya Kazi 
Ameshindana riadha katika Michezo ya Olimpiki ya majira ya joto ya 2020 – Mashindano ya wanawake kwenye mita 100 na kumaliza nafasi ya nane katika duru ya kwanza, akikimbia kwa muda wa dakika 14.30 ambayo ilikuwa rekodi nzuri sana kwake.

## Tanbihi
Jamii:USLW DOM
Jamii:Waliozaliwa 1999
Jamii: Watu walio hai
Jamii:Wanariadha wa Komoro
Malindi Elmore

alt=Malindi Elmore mnamo 2010 Dave Reed Spring Classic 5K|thumb|Malindi Elmore mnamo 2010 Dave Reed Spring Classic 5K
**Malindi Elmore** (alizaliwa  Kelowna, British Kolumbia, Machi 13, 1980)  ni mwanariadha mwenye asili ya Kanada ambaye ni bingwa wa mbio za kati. Mnamo Januari 19, 2020 alishikilia rekodi ya marathoni ya nchini kanada kwa kukimbia ndani ya dakika  2:24:50.

Ni mshindi wa mara tano mfululizo wa All-American kutoka chuo kikuu cha Stanford na kushikilia rekodi ya shule ya kukimbia umbali wa mita 800 na mita 1500.
Aliiwakilisha kanada mwaka  2004 katika Michezo ya Olimpiki ya majira ya joto,lakini alishindwa kupita kwenye nusu fainali.

Alishinda katika mashindano ya Vancouver Sun Run ya mwaka  2010 kwa kutumia muda wa dakika 33:06 kwa kilomita zaidi ya  10.

Alifanikiwa kuiwakilisha kanada katika Michezo ya Olimpiki ya majira ya joto ya  2020 mnamo  Juni 2021 na kumaliza nafasi ya tisa katika marathoni kwa upande wa wanawake.

## Marejeo 
Jamii:USLW DOM
Jamii:Waliozaliwa 1980
Jamii:Wanariadha wa Kanada
Bwawani (Chunya)

**Bwawani** ni kata ya Wilaya ya Chunya katika Mkoa wa Mbeya, Tanzania. 

Katika sensa iliyofanyika mwaka 2022 wakazi walihesabika kuwa 10,043 . 

## Marejeo
Jamii:Wilaya ya Chunya
Jamii:Kata za Mkoa wa Mbeya
Anass Essayi

**Anass Essayi** (kwa Kiarabu: أنس الساعي; alizaliwa 18 Mei 2001) ni mwanariadha kutoka Moroko.

Aliwahi kushinda medali ya fedha katika mbio ya mita 1,500 katika michezo ya Vijana ya Afrika huko  Algiers mwaka 2018,ikiwemo michezo ya olimpiki ya vijana ya mwaka huo huo 2018 ambayo ilifanyika  Buenos Aires. Baadae aliwahi  kushinda pia  medali ya shaba katika mita 1,500 kwenye Mashindano ya Riadha Pan Arab  huko Rades  mwaka 2021 .

Essayi aliiwakilisha Moroko katika michuano ya Olimpiki ya Japani ya mwaka 2020 ambapo alishindana katika mashindano ya wanaume Kwenye mita 1500.

Kwasasa anasomea Biashara katika chuo cha Al Akhawayn.

## Marejeo 
Jamii:Waliozaliwa 2001
Jamii:Wanariadha wa Moroko
Jamii:USLW DOM
Kaloleni (Kiteto)

Kwa kata nyingine zenye jina hili, tazama Kaloleni.

**Kaloleni** ni kata ya Wilaya ya Kiteto katika Mkoa wa Manyara, Tanzania. 

Katika sensa ya mwaka 2022 wakazi wa kata walihesabiwa kuwa 9,648 .
 
## Marejeo
Jamii:Wilaya ya Kiteto
Jamii:kata za Mkoa wa Manyara
Ahymara Espinoza

**Ahymara del Carmen Espinoza Echenique** (alizaliwa Río Chico, Miranda, 28 Mei 1985) ni mwanariadha kutoka Venezuela aliyebobea katika mchezo wa kurusha vitu vizito. Aliiwakilisha nchi yake mwaka 2013 katika Mashindano ya Dunia,lakini hakupita kwenye fainali.

## Rekodi zake 
Rekodi yake nzuri ni ile ya mita  18.19 ya  seti, akiwa Rio de Janeiro, Brazil mwaka 2016. Ambayo hii ni rekodi ya Taifa kwa ujumla.

* Mrusho: mita **18.19**  –  Rio de Janeiro, 15 Mei 2016   

Jamii:Wanariadha wa Venezuela
Jamii:USLW DOM
Jamii:Waliozaliwa 1985
Mukabuye

**Mukabuye**, maarufu kama **Bukabuye**, ni kata ya Jimbo la Muhambwe katika Wilaya ya Kibondo, Mkoa wa Kigoma, Tanzania. 

Katika sensa ya mwaka 2022 wakazi wa kata walihesabiwa kuwa 7,089 . Mwaka 2016 ripoti ya Ofisi ya Taifa ya Takwimu Tanzania, ilisema kata ina watu 9,189. 

Kabla ya mwaka 2014 kata hiyo ilikuwa kijiji cha kata ya Itaba.

## Vijiji / vitongoji 
Kata hii ina vitongoji 10, ambazo ni:

* Gwanumpu
* Kabuye
* Kageyo
* Kasagwe
* Kumwayi
* Mugalika
* Murugunga
* Murusange
* Nyakilenda
* Nyampfa

## Marejeo
Jamii:Wilaya ya Kibondo
Jamii:kata za Mkoa wa Kigoma
Madagascar (filamu)

thumb
***Madagascar*** ni filamu ya katuni iliyotolewa mwaka wa 2005. Filamu ilitayarishwa na DreamWorks Animation nchini Marekani.

## Viungo vya Nje 
* 

Jamii:Filamu za Marekani
Jamii:Filamu za 2005
Oxfam

thumb
right|thumb|300x300px|Nchi zilizo na shirika za Oxfam
**Oxfam International** ni kikundi cha mashirika 14 yanayofanya kazi na zaidi ya wabia 3,000 katika nchi karibu 100. Shabaha yake ni kupata suluhisho la kudumu la umaskini na udhalimu.  

Oxfam inaelimisha umma kuhusu shida hizo, huendesha miradi ya kuleta mabadiliko, na hutoa msaada katika majanga makubwa, pia inakuza maendeleo endelevu na biashara ya haki *(fair trade)*.

Oxfam ilianza mjini Oxford, Uingereza, mnamo 1942 kama Kamati ya Oxford ya kupambana na Njaa, kwa hiyo imechukua jina kutoka maneno Oxford na "Famine".  Ilianzishwa na wafuasi wa Jamii ya Marafiki *(Quaker)*, wanaharakati wa kijamii, na wasomi wa Oxford.  

Hii sasa ni Oxfam Great Britain, ofisi yake bado iko Oxford, Uingereza. Shabaha yao ya kwanza ilikuwa kushawishi serikali ya Uingereza kufikisha chakula kwa watu wa Ugiriki iliyovamiwa na Ujerumani na Italia wakati ya Vita Kuu ya Pili. Baada ya vita shirika iliendelea kutafuta chakula kwa watu katika nchi za Ulaya zilizoharibika vitani, pamoja nchi za maadui kama Ujerumani.

Kazi ya Oxfam ilianza kupanuka wakati wa kuundwa kwa shirika la Oxfam nchini Kanada mnamo 1963. 

## Marejeo 
Jamii:Mashirika ya kimataifa
Diodori, Diomede na Didimo

**Diodori, Diomede na Didimo** (walifariki Laodikea, Syria) ni Wakristo waliouawa katika dhuluma ya Dola la Roma.

Tangu kale wanaheshimiwa kama watakatifu wafiadini.

Sikukuu yao huadhimishwa tarehe 9 Oktoba.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:Wafiadini Wakristo
Jamii:Watakatifu wa Siria
Donino wa Fidenza

, kati ya Karolo Borromeo na Apolonia.]]
**Donino wa Fidenza** (Parma, karne ya 3 - Fidenza, 304 hivi) alikuwa Mkristo wa Italia Kaskazini aliyeuawa kwa imani yake wakati wa dhuluma ya Dola la Roma .  

Tangu kale anaheshimiwa kama mtakatifu mfiadini.

Sikukuu yake huadhimishwa tarehe 9 Oktoba.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Viungo vya nje
*Saints of October 9: Donnino (Domninus) 
*San Donnino's stories

Jamii:Waliozaliwa karne ya 3
Jamii:Waliofariki 304
Jamii:Wafiadini Wakristo
Gisleno

.]]
**Gisleno** (alifariki Ursidongus, leo Saint-Ghislain, nchini Ubelgiji, 9 Oktoba 680) alikuwa mkaapweke katika chumba alichojijengea, lakini kwanza padri aliyefanya umisionari sehemu mbalimbali, akitokea labda Ugiriki au Ujerumani.

Alielekeza monasterini Aldegunda, Aldetruda na Madelberta wa Maubege.

Tangu kale anaheshimiwa kama mtakatifu.

Sikukuu yake huadhimishwa na Wakatoliki an Waorthodoksi tarehe 9 Oktoba.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi 
## Viungo vya nje 
* St Ghislain at the Catholic Encyclopedia

Jamii:Wabazili
Jamii:Mapadri

Jamii:watakatifu wa Ugiriki
Publia wa Antiokia

**Publia wa Antiokia** alikuwa mwanamke Mkristo wa karne ya 4 wa huko Antiokia, leo nchini Uturuki, ambaye, baada ya kuishi katika ndoa na kuzaa mtoto mmoja, alipofiwa mumewe alijiunga na monasteri akawa abesi wake.

Ni maarufu kwa kuongoza masista wenzake kumpinga kaisari Juliani Mwasi hadi akapigwa na kudhalilishwa naye vibaya. Kaisari huyo alipopita karibu nao, waliimba maneno ya Zaburi: «Miungu ya mataifa ni fedha na dhahabu tu», tena: «Awe sawa nayo mtu anayeitengeneza» .

Tangu kale anaheshimiwa na Wakatoliki na Waorthodoksi kama mtakatifu.

Sikukuu yake huadhimishwa tarehe 9 Oktoba.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Njia Panda (Moshi)

**Njia Panda** ni kata ya Wilaya ya Moshi Vijijini katika Mkoa wa Kilimanjaro, Tanzania. 

Katika sensa ya mwaka 2022 wakazi walihesabiwa 24,778 . 

## Marejeo
Jamii:Wilaya ya Moshi Vijijini  
Jamii:Kata za Mkoa wa Kilimanjaro
Mabantu

**Mabantu** ni jina linalolitambulisha kundi la muziki wa Bongo Flava kutoka jijini Dar es Salaam, Tanzania. Kundi linaundwa na wasanii wawili, Twarha Kanengo (Twarha Mabantu 9 Julai, 1997) na Mwarami Kajonje (Muuh Mabantu-21 Januari, 1999). 

Kwa pamoja, wanafahamika kwa wimbo wao Sundi (2018), Bodaboda (2018) "Kama Tulivyo" (2019) wakimshirikisha Whozu,Mali safi (2024), na ule maarufu zaidi ni Nawakera walishirikiana na Young Lunya. Pia waliwahi kufanya kazi ya kishirikishi na "R the DJ", Shobo (2021). 

Mabantu walikuja kutambulika zaidi kupita wimbo wao wa Sponsa (2020), walirudi tena na Young Lunya. 
## Historia
Hapo awali, wawili hawa wote walikuwa katika taasisi ya Said Fella, maarufu kama "Mkubwa na Wanawe" wakiwa sehemu ya wasanii wanaosubiri kuwezeshwa. Ilipotimu mnamo mwaka wa 2013, kabla hata ya kushiriki katika wimbo hata mmoja, vijana hawa waliamua kuondoka mikononi mwa mkubwa na wanawe, na hatimaye kuanzisha Mabantu rasmi. 

Mwarami aliingia Mkubwa na Wanawe mwishoni mwa 2011, wakati Twarha aliingia 2012 mwishoni. Lakini lilipokuja suala la kutaka kujiendeleza zaidi nje ya mikono ya kituo cha Mkubwa Fella, iliwalazimu waje na jina la kundi ambalo wangelitumia kama utambulisho kwa wasanii hawa. 

Wakiwa kituoni kwa Fella, walipata fursa ya kushiriki mazoezi mbalimbali ya kuondoa uwoga wa hadhira na matumizi ya ala za sauti na vyombo vya muziki. Kituo kilikuwa na kila aina ya vifaa wezeshi kwa watoto wanaokaa hapo. Walirekodi nyimbo kadhaa ambazo hazikutoka nje ya kituo hicho.
Kimsingi, Twarha ni mnenguaji na mwimbaji, wakati Mwarami alijipambanua kama mwimbaji zaidi. 
## Nyimbo maarufu
Hizi ni baadhi ya nyimbo za Mabantu.

## Tanbihi
Jamii:Wanamuziki wa Tanzania
Jamii:Makundi ya Hip Hop ya Tanzania
Irina Ektova

thumb|Irina Litvinenko-Ektova mwaka 2013 katika michezo ya Riadha  ya Mabingwa wa Dunia
**Irina Ektova** (**née** **Litvinenko** alizaliwa Petropavlovsk,  Kazakhstan, 8 Januari 1987) ni mwanariadha wa mchezo wa kuruka mara tatu. 

Ameolewa na Yevgeniy Ektov.

Alishindana kwenye Olimpiki za msimu wa joto mwaka 2008, 2012, na 2016 bila kufikia fainali.

Rekodi yake bora ni ile aliyoruka mita 14.48, Juni 2011 huko Almaty.

## Marejeo 
Jamii:Wanariadha wa Kazakhstan
Jamii:USLW DOM
Deusdedit wa Montecassino

[thumb|[Mchoro wa ukutani wa Mt. Deusdedit na Mt. Yohane Mbatizaji.]]
**Deusdedit wa Montecassino, O.S.B.** (pia: **Diodato**, **Deodato** na **Adeodato**; Liri, karne ya 8 - Benevento, 9 Oktoba 834) alikuwa kwa miaka 6 abati wa 15 wa monasteri ya Montecassino, nchini Italia aliyejitahidi kutetea haki za wamonaki wa Kibenedikto dhidi ya watawala wa jirani, na kwa ajili hiyo alitupwa na Sikardo gerezani, alipofariki kwa njaa na tabu .

Tangu kale anaheshimiwa na Kanisa Katoliki kama mtakatifu.

Sikukuu yake inaadhimishwa kila tarehe 9 Oktoba. 

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:Waliozaliwa karne ya 8
Jamii:Waliofariki 834
Jamii:Wamonaki
Jamii:Wabenedikto
Jamii:Mapadri
Jamii:Watakatifu wa Italia
Alois Bertran

akiwa na mavazi ya Kidominiko.]]
**Alois Bertran O.P.** (Valencia, 1 Januari 1526 - Valencia, 9 Oktoba 1581) alikuwa padri mtawa wa Shirika la Wahubiri kutoka Hispania, aliyefanya umisionari miaka 7 huko Kolombia na nchi za jirani alipotetea haki za Waindio dhidi ya wakoloni akiwainjilisha na kuwaongoa 150,000 kwa msaada wa miujiza mingi . 

Alitangazwa na Papa Paulo V kuwa mwenye heri tarehe 19 Julai 1608, halafu Papa Klementi X alimtangaza mtakatifu tarehe 12 Aprili 1671.

Sikukuu yake huadhimishwa tarehe 9 Oktoba.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo 
* Wilberforce, *The Life of St. Louis Bertrand* (London, 1882)
* Touron, ''Histoire des Hommes Illustres de l'Ordre de Saint Dominique* (Paris, 1747), IV 485-526
* Roze, *Les Dominicains in Amérique* (Paris, 1878), 290-310
* Byrne, *Sketches of illustrious Dominicans'' (Boston, 1884), 1-95.

## Viungo vya nje
Inosenti wa Imakulata

ya shirika lake.]]
**Inosenti wa Imakulata, C.P.** (jina la kuzaliwa: **Manuel Canoura Arnau**; Foz, Lugo, 10 Machi 1887 &ndash; Turon, 9 Oktoba 1934) alikuwa padri Mpasionisti wa Hispania aliyeuawa na waasi wa dini bila kesi kwa ajili ya imani yake, akiwa pamoja na mabradha 8 wa shirika la Mabradha wa Shule za Kikristo: Sirili Bertran, Marchano Yosefu, Viktoriano Pio, Benjamini Juliani, Juliani Alfredo, Augusto Andrea, Benito wa Yesu na Aniseto Adolfo. 

Papa Yohane Paulo II alimtangaza mwenye heri tarehe 19 Aprili 1990, halafu mtakatifu tarehe 21 Novemba 1999 pamoja na wafiadini wenzake.

Sikukuu yake huadhimishwa tarehe ya kifodini chake.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Viungo vya nje
*Vatican Biography of Father Innocencio and his companions

Jamii:Wafiadini Wakristo
Sirili Bertràn

[thumb|[Picha yake halisi.]]
**Sirili Bertràn** (Lerma, Burgos, 20 Machi 1888 - Turon, 9 Oktoba 1934) alikuwa bradha wa Kanisa Katoliki na mlezi wa vijana katika shirika la Mabradha wa Shule za Kikristo. 

Aliuawa kwa imani yake pamoja na wenzake 7 (Marchano Yosefu, Viktoriano Pio, Benjamini Juliani, Juliani Alfredo, Augusto Andrea, Benito wa Yesu na Aniseto Adolfo) na padri Mpasionisti Inosenti wa Imakulata wakati wa Vita vya wenyewe kwa wenyewe vya Hispania.

Papa Yohane Paulo II alimtangaza mwenye heri tarehe 29 Aprili 1990, halafu mtakatifu tarehe 21 Novemba 1999. 

Sikukuu inaadhimishwa tarehe ya kifodini chake.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:Mabradha wa Shule za Kikristo
Jamii:Wafiadini Wakristo
Pinito wa Knoso

**Pinito wa Knoso** (kwa Kigiriki: Πινυτός, Pinutos; alifariki Krete, Ugiriki, baada ya 180) alikuwa askofu chini ya makaisari Marko Antonino Vero (161-180) na Lukio Aurelio Kommodo (180-192) . 

Kwa mwandishi yake maarufu alichangia sana imani na ustawi wa kiroho wa kundi alilokabidhiwa.

Ndiyo sababu alizungumziwa na Eusebi wa Kaisarea na Jeromu.

Tangu kale anaheshimiwa na Waorthodoksi na Wakatoliki kama mtakatifu.

Sikukuu yake huadhimishwa tarehe 10 Oktoba. 

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo
*Hist. eccl., iv. 21, 23, Eng. transl, NPNF, 2 ser., i. 197–198, 200–202
*New Schaff-Herzog Encyclopedia of Religious Knowledge, Vol. IX: Petri – Reuchlin

Jamii:waandishi wa Kigiriki
Jamii:Watakatifu wa Ugiriki
Eulampi na Eulampia

[thumb|[Mchoro mdogo wa kifodini chao.]]
**Eulampi na Eulampia** (waliuawa Nikomedia, leo nchini Uturuki, 310 hivi) walikuwa kaka na dada wa mji huo waliofia dini ya Kikristo katika dhuluma ya kaisari Dioklesyano .

Tangu kale wanaheshimiwa kama watakatifu wafiadini. 

Sikukuu yao huadhimishwa tarehe 10 Oktoba.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:Waliozaliwa karne ya 3
Vikta na Maloso

[thumb|[Sanamu ya Mt. Vikta.]]
**Vikta na Maloso** (walifariki Bertun, Ujerumani, 304 hivi) ni Wakristo waliofia dini yao.

Inasimuliwa kwamba walikuwa askari wa Kikosi cha Thebe kutoka Misri. 

Tangu kale wanaheshimiwa na Wakatoliki, Waorthodoksi na Waorthodoksi wa Mashariki kama watakatifu wafiadini.

Sikukuu yao huadhimishwa tarehe 10 Oktoba.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo
*Ekkart Sauser (2003). "Victor von Xanten: hl. Märtyrer". In Bautz, Traugott (ed.). Biographisch-Bibliographisches Kirchenlexikon (BBKL) (in German). Vol. 21. Nordhausen: Bautz. col. 1511. ISBN 3-88309-110-3. 
*H.Victor van Xanten, martelaar 
*Hans-Peter Richter: Jagd auf Gereon. Geschichte und Wanderung einer Legende. Styria, Graz u. a. 1967, S. 92–101. 
*Clive Bridger, Frank Siegmund: Die Xantener Stiftsimmunität. Grabungsgeschichte und Überlegungen zur Siedlungstopographie. In: Gerhard Bauchhenß (Hrsg.): Beiträge zur Archäologie des Rheinlandes. (= Rheinische Ausgrabungen Bd. 27). Rheinland-Verlag u. a., Köln u. a. 1987, ISBN 3-7927-0931-7, S. 63–133 
*Clive Bridger: Zum sogenannten Märtyrergrab unter dem Xantener Dom. In: Xantener Vorträge zur Geschichte des Niederrheins. Jahresband 1996/1998, S. 217–243. 
*Ingo Runde: Sagenhaftes Xanten. Helden und Heilige in mittelalterlichen Sagen und Legenden: St. Mallosus, St. Viktor, Siegfried „von Xanten“ und Hagen von Tronje. In: Xantener Vorträge zur Geschichte des Niederrheins Jahresband 2004, S. 91–119.
Georgia Ellenwood

alt=Ellenwood baada ya kushinda heptathlon kwenye Mashindano ya mwaka 2018 ya NCAA .|thumb|Ellenwood baada ya kushinda heptathlon kwenye Mashindano ya mwaka 2018 ya NCAA .
**Georgia Lorraine Ellenwood** (alizaliwa Agosti 1995) ni mwanariadha wa Kanada anayeshindana katika muunganiko wa riadha.. Aliiwakilisha Kanada katika michuano ya *IAAF_World_Indoor_Championships* akamaliza akishika nafasi ya kumi na pia aliiwakilisha katika michuano ya Olimpiki huko Tokyo. Georgia Ellenwood ni bingwa mara nane katika NCAA Division I All-American, mwanariadha wa mwaka 2018 katika Big Ten Conference baada ya kuweka rekodi mpya ya ubora wake na Wisconsin Badgers school. CKWX NEWS 1130 huko British Columbia ilichapisha safari ya Ellenwood. Ellenwood ni mhitimu wa mwaka 2013 elimu yake ya upili

## Kazi 
Ellenwood alishindana kwenye 2020 Summer Olympics.

## Marejeo 
Jamii:Waliozaliwa 1995
Jamii:Wanariadha wa Kanada
Jamii:USLW DOM
Mike Foppen

thumbnail|right|200px|Mike Foppen mwaka 2019
**Mike Foppen** (alizaliwa 29 Novemba 1996) ni mwanariadha kutoka Uholanzi. Amekuwa katika michuano ya taifa ya Uholanzi mara kadha. Aliwahi kushikilia rekodi ya taifa la Uholanzi ya mita 5000. Anaiwakilisha nchi yake katika michuano ya kimataifa, ikiwemo 2018 European Cross Country Championships, 2019 European Team Championships, 2017 and 2019 Summer Universiade and 2019 European Athletics Indoor Championships.

## Marejeo 
Jamii:Wanariadha wa Uholanzi
Jamii:USLW DOM
Ignacio Fontes

**Ignacio Fontes García-Balibrea** (alizaliwa Granada, 22 Juni 1998) ni mwanariadha kutoka Hispania. Ameshiriki kwenye mbio za umbali wa kati na amewakilisha nchi yake kwenye mashindano mbalimbali, ikiwemo michuano ya miaka na mashindano ya cross country. Alishiriki kwa mara ya kwanza michuano ya 2021 ya European Athletics Indoor Championships jijini Toruń, Polandi.

## Marejeo 
Jamii:Wanariadha wa Hispania
Jamii:USLW DOM
Vittoria Fontana

**Vittoria Fontana** (alizaliwa 23 Julai 2000) ni mwanariadha kutoka Italia. Ameshiriki michezo ya 2020 ya olimpiki ya majira ya joto kwenye mita 100.

## Marejeo 
Jamii:Wanariadha wa Italia
Jamii:USLW DOM
Hassane Fofana

Thumbnail|right|200px|Hassane Fofana wa kwanza kutoka kushoto
**Hassane Fofana** (alizaliwa 28 Aprili 1992) ni mwanariadha kutoka Italia aliyeshiriki kwenye kuruka vihunzi. Ana asili ya Ivori Coast. Alishindana kwenye michuano ya 2020 ya olimpiki ya majira ya joto ,kwenye vihunzi mita 110.

## Marejeo 
Jamii:Wanariadha wa Italia
Jamii:USLW DOM
Eilish Flanagan

**Eilish Flanagan** (alizaliwa 2 Mei 1997) ni mwanariadha wa mbio ndefu wa Irelandi. Kutoka Gortin kwenye jimbo la Tyrone, Flanagan alisoma chuo cha Sacred Heart, Omagh kabla ya kupata ufadhili katika chuo cha Adam State Kolarado. Wakati akiwa katika chuo cha Adams State aliweka rekodi mpya ya NCAA Division II katika mita 1500, na kushinda michuano ya riadha za nje za 2021 NCAA Division II kwenye mita 3000 mbio za mwinuko, pia alimaliza mbio za mita 5000 mwaka 2021 na mita 6000 kwenye Cross country race ya 2019. Alikimbia kwa ajili ya Omagh Harriers na Carmen Runners Athletics Club. Pacha wake Roisin ni mwanaridha wa mbio Ndefu na mnufaika wa ufadhili wa chuo cha Adams State na anashikilia rekodi nchini Irelandi yam bio za mita 5000. Mapacha hao walikuwa katika timu ya Irelandi iliyoshinda medali ya fedha kwa walio chini ya umri wa miaka 23 katika michuano ya European Cross Country jijini Lisbon.

## Marejeo 
Jamii:Wanariadha wa Ireland
Jamii:USLW DOM
Lilia Fisikovici

[alt=Lilia Fisikowici kwenye Olimpiki ya Majira ya joto ya mwaka 2016|thumb|Lilia Fisikowici kwenye Olimpiki ya Majira ya joto ya mwaka [2016]]
**Lilia Fisikovici** (alizaliwa 29 Machi 1989) ni mwanariadha wa umbali mrefu kutoka nchi ya Moldova aliyegobea kwenye marathoni. Alishiriki marathoni ya wanawake kwenye michezo ya olimpiki ya mwaka 2016. Alifuzu kuiwakilisha Moldova tena kwenye michezo ya olimpiki majira ya joto mwaka 2020.

Mwaka 2018, kwenye Marathoni ya Ljubljana iliyofanyika Ljubljan, Slovenia, aliweka rekodi mpya ya marathoni ya Moldova  kwa rekodi ya muda wa 2:28:26. Mwaka 2020, alishinda kwenye nusu marathoni ya wanawake kwenye michuano yam waka 2020 ya World Athletics Half Marathon yaliofanyika Gdynia, Polandi.

## Marejeo 
Jamii:Wanariadha wa Moldova
Jamii:USLW DOM
Mouhamadou Fall

**Mouhamadou Fall** (alizaliwa Beaumont-sur-Oise, 25 Februari 1992) ni mwanariadha kutoka Ufaransa aliyegobea kwenye mbio za mita 200.

Alimaliza wa tatu kwenye michuano ya 2019 ya European Team Championships na alishiriki kwenye 2019 World Championships bila kufika fainali. Alikuwa bingwa wa Ufaransa mwaka 2019.

Kwenye mbio za mita 4 * 100, alimaliza wa 4 kwenye michuano ya 2018 ya Ulaya na watano kwenye mbio za IAAF world relays za 2019.

Rekodi yake bora ni sekunde 10.12 kwenye mita 100 aliipata Julai 2019 kule Saint-Etienne; na sekunde 20.34 kwenye mita 200 aliyoipata Julai 2019.

## Marejeo 
Jamii:Wanariadha wa Ufaransa
Jamii:USLW DOM
Giovanni Faloci

**Giovanni Faloci** (alizaliwa 13 Oktoba 1985) ni mrusha kisahani kutoka Italia. Alishindana kwenye michezo ya Olimpiki 2020 majira ya joto, kwenye kurusha kisahani

## Marejeo 
Jamii:Wanariadha wa Italia
Jamii:USLW DOM
Sharon Firisua

thumb|Sharon Firisua akiwa Rio mwaka 2016
**Sharon Firisua** (amezaliwa 15 Disemba 1993) ni mwanariadha kutoka visiwa vya Solomon. Mnamo mwaka 2016 kwenye mashindano ya Olimpiki ya majira ya joto alishindana katika mbio za mita 5000. Mnamo mwaka 2020 kwenye mashindano ya Olimpiki ya majira ya joto, alishindana kwenye marathon ya wanawake.

## Maisha ya kazi 
Mnamo 2013 alitajwa kuwa mwanariadha wa mwaka wa Visiwa vya Solomon. Alianza mazoezi mwaka 2010, na katika michezo yake ya pili ya Pasifiki ya mwaka 2015 alichukua medali mbili za dhahabu kwa mita 5000 na mita 10,000 na nyingine katika mbio za nusu marathoni huko Port Moresby, Papua New Guinea.

## Marejeo 
Jamii:Wanariadha
Jamii:USLW DOM
Leonardo Fabbri

alt=Fabbri, 2022.|thumb|Fabbri, 2022.
**Leonardo Fabbri**(alizaliwa 15 Aprili 1997) ni Mwitalia  wa kiume mrusha tufe. Alishindana kwenye Olimpiki ya majira ya joto 2020, kwenye Kurusha tufe.

## Marejeo 
Jamii:Wanariadha wa Italia
Jamii:USLW DOM
Joseph Fahnbulleh

thumbnail|right|200px|Joseph Fahnbulleh
**Joseph Fahnbulleh** (alizaliwa 11 Septemba 2001) ni mwanariadha wa Liberia aliyezaliwa Marekani.

## Marejeo 
Jamii:Wanariadha wa Liberia
Jamii:USLW DOM
Benito wa Yesu

**Benito wa Yesu** (Buenos Aires, Argentina, 31 Oktoba 1910 - Turon, Hispania, 9 Oktoba 1934) alikuwa bradha wa Kanisa Katoliki na mlezi wa vijana katika shirika la Mabradha wa Shule za Kikristo. 

Aliuawa kwa imani yake pamoja na wenzake 7 (Sirili Bertran, Marchano Yosefu, Viktoriano Pio, Benjamini Juliani, Juliani Alfredo, Augusto Andrea na Aniseto Adolfo) na padri Mpasionisti Inosenti wa Imakulata wakati wa Vita vya wenyewe kwa wenyewe vya Hispania.

Papa Yohane Paulo II alimtangaza mwenye heri tarehe 29 Aprili 1990, halafu mtakatifu tarehe 21 Novemba 1999, wa kwanza kutoka Argentina. 

Sikukuu inaadhimishwa tarehe ya kifodini chake.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:Mabradha wa Shule za Kikristo
Jamii:Wafiadini Wakristo
Jamii:Watakatifu wa Argentina